CELEX: 32005R0869
Language: lv
Date: 2005-06-08 00:00:00
Title: Komisijas Regula (EK) Nr. 869/2005 (2005. gada 8. jūnijs), ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz ivermektīnu un karprofēnu Dokuments attiecas uz EEZ

9.6.2005   
            
            
               LV
            
            
               Eiropas Savienības Oficiālais Vēstnesis
            
            
               L 145/19
            
         KOMISIJAS REGULA (EK) Nr. 869/2005
   (2005. gada 8. jūnijs),
   ar kuru groza I un II pielikumu Padomes Regulai (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos, attiecībā uz ivermektīnu un karprofēnu
   (Dokuments attiecas uz EEZ)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1990. gada 26. jūnija Regulu (EEK) Nr. 2377/90, ar ko nosaka Kopienas procedūru veterināro zāļu maksimāli pieļaujamo atlieku daudzumu noteikšanai dzīvnieku izcelsmes produktos (1), un jo īpaši tās 2. un 3. pantu,
   Ņemot vērā Eiropas Zāļu aģentūras atzinumus, ko formulējusi Veterināro zāļu komiteja,
   tā kā:
   
               (1)
            
            
               Visas farmakoloģiski aktīvās vielas, ko Kopienā izmanto veterinārajās zālēs, kuras paredzēts izmantot attiecībā uz produktīviem dzīvniekiem, jānovērtē saskaņā ar Regulu (EEK) Nr. 2377/90.
            
         
               (2)
            
            
               Ivermektīns ir iekļauts Regulas (EEK) Nr. 2377/90 I pielikumā attiecībā uz govju, cūku, aitu un zirgu aknām un taukiem un briežu, tostarp ziemeļbriežu, aknām, taukiem, muskuļiem un nierēm. Minētais ieraksts jāgroza un jāpapildina, iekļaujot visas produktīvo zīdītāju sugas, izņemot dzīvniekus, no kuriem iegūst pienu lietošanai cilvēku uzturā.
            
         
               (3)
            
            
               Karprofēns ir iekļauts Regulas (EEK) Nr. 2377/90 I pielikumā, kurā minētā viela norādīta kā marķieratliekas attiecībā uz govju un zirgu muskuļiem, taukiem, aknām un nierēm, izņemot dzīvniekus, no kuriem iegūst pienu lietošanai cilvēku uzturā. Minētās marķieratliekas jāaizstāj ar karprofēna un karprofēna glikuronīda konjugāta summu. Karprofēns jāiekļauj minētās regulas II pielikumā tikai attiecībā uz govju pienu.
            
         
               (4)
            
            
               Attiecīgi jāgroza Regula (EEK) Nr. 2377/90.
            
         
               (5)
            
            
               Līdz šīs regulas piemērošanai jāatvēl pietiekams laikposms, lai dalībvalstis varētu veikt pielāgojumus, kas saistībā ar šo regulu var būt vajadzīgi attiecībā uz attiecīgo veterināro zāļu tirgū laišanas atļaujām, ko piešķir saskaņā ar Eiropas Parlamenta un Padomes 2001. gada 6. novembra Direktīvu 2001/82/EK par Kopienas kodeksu, kas attiecas uz veterinārajām zālēm (2).
            
         
               (6)
            
            
               Šajā regulā paredzētie pasākumi ir saskaņā ar Veterināro zāļu pastāvīgās komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EEK) Nr. 2377/90 I un II pielikumu groza saskaņā ar šīs regulas pielikumu.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2005. gada 8. augusta.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 8. jūnijā
      
         
            Komisijas vārdā —
         
         
            priekšsēdētāja vietnieks
         
         Günter VERHEUGEN
      
   
   
      (1)  OV L 224, 18.8.1990., 1. lpp. Regulā jaunākie grozījumi izdarīti ar Komisijas Regulu (EK) Nr. 712/2005 (OV L 120, 12.5.2005., 3. lpp.).
   
      (2)  OV L 311, 28.11.2001., 1. lpp. Direktīvā jaunākie grozījumi izdarīti ar Direktīvu 2004/28/EK (OV L 136, 30.4.2004., 58. lpp.).
   PIELIKUMS
   A.   Regulas (EEK) Nr. 2377/90 I pielikumā iekļauj šādu(-as) vielu(-as):
   2.   Pretparazītu līdzekļi
   2.3.   Līdzekļi pret endoparazītiem un ektoparazītiem
   2.3.1.   Avermektīni
   
      
                  Farmakoloģiski aktīvā(-ās) viela(-as)
               
               
                  Marķieratliekas
               
               
                  Dzīvnieku suga
               
               
                  Maksimāli pieļaujamais atliekvielu daudzums
               
               
                  Izmeklējamais substrāts
               
            
                  “Ivermektīns
               
               
                  22,23-dihidroavermektīns B1a
               
               
                  Visas produktīvo zīdītāju sugas (1)
                  
               
               
                  100 μg/kg
               
               
                  Tauki
               
            
                  100 μg/kg
               
               
                  Aknas
               
            
                  30 μg/kg
               
               
                  Nieres
               
            
   4.   Pretiekaisuma līdzekļi
   4.1.   Nesteroīdie pretiekaisuma līdzekļi
   4.1.1.   Arilpropionskābes atvasinājums
   
      
                  Farmakoloģiski aktīvā(-ās) viela(-as)
               
               
                  Marķieratliekas
               
               
                  Dzīvnieku suga
               
               
                  Maksimāli pieļaujamais atliekvielu daudzums
               
               
                  Izmeklējamais substrāts
               
            
                  “Karprofēns
               
               
                  Karprofēna un karprofēna glikuronīda konjugāta summa
               
               
                  Govis, zirgi
               
               
                  500 μg/kg
               
               
                  Muskuļi
               
            
                  1 000 μg/kg
               
               
                  Tauki
               
            
                  1 000 μg/kg
               
               
                  Aknas
               
            
                  1 000 μg/kg
               
               
                  Nieres”
               
            
   B.   Regulas (EEK) Nr. 2377/90 II pielikumā iekļauj šādu(-as) vielu(-as):
   8.   Pretiekaisuma līdzekļi
   
      
                  Farmakoloģiski aktīvā(-ās) viela(-as)
               
               
                  Dzīvnieku suga
               
            
                  “Karprofēns
               
               
                  Govis (2)
                  
               
            
   
      (1)  Neizmanto dzīvniekiem, no kuriem iegūst pienu lietošanai cilvēku uzturā.”
   
      (2)  Tikai govs pienam.”